La Universitat celebra a La Nau la ‘Nit de Sant Joan’ amb un espectacle del seu Grup de Dansa

## La Universitat celebra a La Nau la ‘Nit de Sant Joan’ amb un espectacle del seu Grup de Dansa

El Grup de Dansa de la Universitat en la Nit de Sant Joan de 2021.

La Universitat de València convida a la comunitat universitària a gaudir de la màgica ‘Nit de Sant Joan’, el pròxim dijous, dia 23 de juny, al Centre Cultural La Nau, amb un espectacle nocturn al Claustre. Es tracta de l'estrena de l'espectacle ‘Elionor de Villena’, una producció del Grup de Dansa de la Universitat de València, amb la música de l'Acadèmia Capella de Ministrers (Acadèmia CdM).

A les 22 hores, el Grup de Dansa interpretarà ‘Elionor de Villena’, una producció dirigida pel coreògraf Toni Aparisi. L'obra tracta la vida i obra de Villena a través de la poètica de la dansa i de la música per a posar l'accent en ella: la seua lluita feminista en la literatura i l'Església. Les entrades per aquest espectacle, d’entrada gratuïta i exclusiu per a la comunitat universitària, es podran reservar dilluns, dia 20 de juny, a partir de les 9 hores, a través d'aquest enllaç.

El coreògraf, a partir de la biografia i obra de Villena, ha creat una espècie de món on transiten idees que reivindiquen la dificultat de ser dona en aquella època i en l'actual. L'espectacle, que recull coreografies creades per Aparisi, “tracta la lluita de Villena per ser reconeguda com a pensadora independent a través d'un vestuari que recorda als hàbits que vestia Villena en el convent on va escriure la seua obra i d'una escenografia que cavalca entre el món medieval i el renaixentista”.

El Grup de Dansa de la Universitat de València va nàixer en el curs 2017-2018. En l'actualitat està dirigit per l'intèrpret, coreògraf i director d'obres de dansa contemporània, Toni Aparisi. Amb una amplíssima formació, des de l'art dramàtic, la *perfomance*, la dansa contemporània i les arts marcials, en la seua trajectòria destaquen diversos guardons, entre els quals es troben tres premis Max: Millor Intèrpret per ‘Ànima’ (2007), Millor Intèrpret per ‘Pinoxxio’ (2016) i Millor Coreografia per ‘Pinoxxio’, junt amb Rosángeles Valls (2016). Aparisi també acumula quatre Premis Abril al millor intèrpret masculí de dansa i diversos guardons al millor ballarí en els premis dels Arts Escèniques Valencianes i en altres certàmens.

Capella de Ministrers canalitza la seua dimensió pedagògica amb Acadèmia CdM, un projecte artístic en la línia de l'experimentació entorn de les noves propostes de reinterpretació del passat amb criteris històrics (*Historically Informed Performance*).

Més informació:

Arxivat en:

, Arts escèniques
, Dansa

## Altres Notícies

La Nau de la Universitat es vist de blanc i negre en una obra teatral per a recordar Lluís Alcanyís, 'el metge de València'

Arranca a la Safor la gira d’Escena Erasmus UV i la Diputació de València amb ‘Un instant de bellesa’

ASSAIG-Grup de Teatre de la UV debuta amb el seu primer drama a La Nau, ‘El Far’, una adaptació de l’obra d’Octavi Egea

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar